Bolets tòxics. Generalitat de Catalunya\nEntre les espècies variades de bolets que creixen als boscos catalans, n’hi ha algunes de tòxiques. Malauradament, en arribar la temporada de bolets, es produeixen accidents, alguns fins i tot mortals, a causa del consum de bolets tòxics.\nGairebé la totalitat de les intoxicacions mortals són degudes a la farinera borda o cogoma borda (Amanita phalloides), un bolet molt tòxic i bastant freqüent als boscos.\nA continuació, us oferim un llistat amb els bolets tòxics més freqüents a Catalunya, indicant també les espècies comestibles amb què es poden confondre:\nBolets de mantellina\nBarrets de bruixa, frares (Inocybe sp. pl.)\nCandeletes (Clitocybe sp. pl.)\nPalometes (Lepiota sp. pl.)\nCogoma borda, farinot, pentinella borda. Amanita phalloides\nÉs tracta d’un bolet tòxic mortal, que a més és força freqüent en els nostres boscos, això el converteix en el bolet més perillós, causant de la majoria d’intoxicacions mortals.\nEs pot confondre amb algunes llores, cualbres o puagres de color verd (Russula) , però aquestes no tenen ni anell ni volva. També amb alguns camperols (Agaricus), que tenen anell, però no volva, i amb les làmines rosades que viren a brunes amb la maduresa.\nLa volva pot quedar tapada per la fullaraca i no resultar visible a primer cop d’ull. Per això, en el cas de les amanites i altres bolets que s’hi poden confondre, cal arrencar-los sencers ja que l’existència de volva i l’aspecte d’aquesta són característiques molt importants per a la correcta identificació de les espècies.\nLa cogoma groga o farinera groga (Amanita citrina), és una espècie molt semblant, que tot i no ésser mortal, també és un bolet tòxic, amb efectes al·lucinògens. Per tant, tampoc es recomana consumir mai aquesta espècie.\nAmanita phalloides. Jordi Rius\nAmanita verna i Amanita virosa\nDues altres amanites tòxiques mortals, d’aspecte semblant a la farinera borda, però de color blanc, són la farinera vernal o cogomassa (Amanita verna), que apareix a la primavera, i la farinera pudent (Amanita virosa), que és un bolet de tardor. Per sort, Amanita verna és poc comuna, i l’Amanita virosa és molt rara a Catalunya.\nLa farinera vernal es pot trobar en boscos d’arbres de fulla ampla, sota alzines, sureres, roures, castanyers i faigs, i la farinera pudent sota coníferes sobretot.\nS’ha de vigilar de confondre ambdues espècies amb els camperols, especialment els camperols anisats (Agaricus arvensis i A. sylvicola).\nEls primers símptomes d’intoxicació no es presenten fins al cap d’algunes hores de la ingestió dels bolets, normalment unes 8 o 10 hores. Els primers símptomes són de tipus gastrointestinal amb diarrea intensa, vòmits continuats i deshidratació. Més endavant, es presenten trastorns nerviosos, hepàtics i empitjorament de l’estat general.\nAmanita verna. Foto: Walter J. Pilsak.\nCortinarius orellanus, C. cinnabarinus, C. sanguineus i d’altres\nAlguns bolets del grup dels cortinaris són molt tòxics, i fins i tot, poden resultar mortals, com el cortinari metzinós (Cortinarius orellanus). Els símptomes d’intoxicació no es manifesten fins després d’alguns dies del seu consum, normalment entre dos i quinze dies; els més importants són cansament, set intensa amb sequedat de boca i llavis, sensació de cremor a la llengua, pèrdua de la gana, mal de cap i trastorns renals i hepàtics.\nAfortunadament, són poc abundants i difícils de confondre amb cap bolet comestible d’ús habitual. Creixen en boscos d’arbres de fulla caduca o de pins, segons les espècies.\nEl cortinari metzinós té un barret de 3-8 cm de diàmetre, de cònic a estès o deprimit, amb el marge incurvat i fissurat. La superfície és seca, fibril·losa, vellutada, de color roig rovellat. Làmines escotades, primer de color canyella i finalment roig rovellat. Peu de 3-10 cm, cilíndric, fibril·lós, de color groguenc amb fibres de color roig-taronja. Carn amb olor de rave. Surt a l’estiu-tardor tant en boscos de coníferes com de planifolis, en sòls silícics.\nS’ha d’anar amb compte de no confondre cap d’aquestes espècies de cortinaris amb les cames de perdiu (Chroogomphus rutilus i semblants) que, a diferència d’aquests, tenen el barret viscós o humit i les làmines també fosques, però clarament decurrents. Són comestibles de no massa qualitat.\nCortinarius orellanus. Laia Ribas.\nGyromitra gigas, Gyromitra esculenta, Gyromitra infula\nGyromitra esculenta és un bolet considerat comestible i molt apreciat en algunes comarques pirinenques, però que consumit fresc o poc cuit és molt tòxic, fins i tot pot arribar a ser mortal, degut a que conté una toxina, la giromitrina.\nEs desaconsella totalment el seu consum, perquè fins i tot després d’haver-lo deixat assecar bé i coure’l repetidament llençant l’aigua de la primera cocció, no s’elimina tota la giromitrina, n’hi ha de romanent, a l’estómac es transforma en monometilhidrazina, i aquesta, a més de ser acumulativa, té activitat carcinogènica, arribant a ocasionar càncers de fetge.\nLa intoxicació no es manifesta fins després d’algunes hores, amb trastorns digestius (vòmits, nàusees, mal de ventre), icterícia i trastorns de tipus nerviós.\nGyromitra gigas i Gyromitra esculenta es troben sota els pins durant la primavera, Gyromitra infula és de tardor.\nReig de fageda, reig vermell. Matamosques, reig de foll, oriol foll, reig tinyós. Amanita muscaria\nÉs un bolet tòxic que provoca intoxicacions que es manifesten al cap de poca estona de la seva ingestió (normalment entre 1 i 4 hores) amb trastorns digestius (diarrea, vòmits, sequedat de boca), acceleració del pols i trastorns de tipus nerviós: deliri, excitació, al·lucinacions, confusió mental.\nCom indica el seu nom, es pot confondre amb el reig o l’ou de reig. Les principals diferències són el color de les làmines i del peu, que són blancs en el reig bord i grocs en l’ou de reig, i la presència de berrugues blanques sobre el barret del reig bord, malgrat que aquestes berrugues poden caure per efecte de la pluja, i aleshores és més fàcil la confusió.\nApareix a la tardor en boscos rics en humus, normalment en llocs més alts i freds que l’ou de reig.\nPigat, pigat bord. Amanita pantherina\nProvoca intoxicacions semblants a la del reig bord, però més intenses a causa del seu contingut més elevat en substàncies tòxiques.\nÉs un bolet de tardor, que es troba tant en boscos d’arbres de fulla caduca com en els de pins.\nCal advertir que l’Amanita rubescens només és comestible un cop és ben cuita; en cru és tòxica ja que conté hemolisines que destrueixen els glòbuls vermells de la sang.\nBolet d'oliu. Omphalotus olearius\nProvoca intoxicacions greus, però rarament mortals. Els primers símptomes es presenten al cap de poca estona d’haver menjat els bolets i consisteixen en trastorns gastrointestinals: vòmits, nàusees, diarrees, forts dolors de ventre.\nEs pot confondre amb el fals rossinyol (Hygrophoropsis aurantiaca), comestible de poca qualitat, laxant si es menja en gran quantitat, i, més difícilment, amb el rossinyol (Cantharellus cibarius). A diferència d’aquests, que creixen a terra, viu sobre soques i troncs d’oliveres i altres arbres, com alzines i roures, formant flotes nombroses; rarament creix sobre la fusta de pi, com sí ho fa el fals rossinyol.\nA diferència del rossinyol, que té l’himeni format per plecs, la gírgola d’olivera presenta veritables làmines.\nProvoca també intoxicacions greus, però rarament mortals, caracteritzades per trastorns gastrointestinals, amb vòmits i diarrea, que es presenten al cap de poca estona d’haver consumit els bolets.\nTal com indica el seu nom, es pot confondre amb el fredolic (Tricholoma terreum); aquest és més petit i propi de la terra baixa, mentre que el fredolic metzinós és més gran i es dóna en boscos de bastant altitud.\nA més, el Tricholoma pardinum té la superfície del barret amb escames més grans que les del fredolic, i la seva carn té olor farinosa, mentre que la del fredolic desprèn un olor suau, no farinós.\nTricholoma pardinum. Jordi Rius.\nInocybe rimosa (I. fastigiata), Inocybe erubescens (I. patouillardii) i d’altres\nEl grup dels inocibes inclou diversos bolets de mida relativament petita, de menys de6 cm, amb el barret cònic i la superfície esquerdada radialment o esquamosa. Cal rebutjar-los ja que la majoria són tòxics, mentre que els que no ho són, tenen poc valor culinari i es corre el risc de confondre’ls amb les espècies tòxiques.\nViuen en tota mena de boscos i fins i tot en parcs i jardins. Els primers símptomes d’intoxicació apareixen bastant ràpidament, de vegades, abans i tot d’acabar l’àpat; consisteixen en una forta sudoració, amb vòmits, diarrea i trastorns de caràcter nerviós.\nInocybe rimosa. Jordi Rius.\nClitocybe dealbata, Clitocybe phyllophila, Clitocybe rivulosa i d'altres\nDiversos clitocibes de color blanc provoquen també intoxicacions com les indicades en parlar dels inocibes.\nAteses les dificultats per diferenciar les espècies, cal rebutjar tots els clitocibes de color blanc.\nEs poden trobar en tota mena de boscos i també en prats i jardins.\nEs poden confondre amb el moixernó blanc (Clitopilus prunulus), que té la carn esmicoladissa i les làmines rosades, mentre que els clitocibes tenen la carn fibrosa i les làmines blanques. A més, el moixernó blanc té la superfície del barret vellutada i fa una olor forta de farina. Tot i ser un bon comestible, davant del dubte, millor no collir-ho.\nCal anar amb compte també de no collir clitocibes quan agafem cama-secs, perquè sobretot el C. rivulosa pot prendre coloracions semblants, i aparèixer als mateixos indrets que el cama-sec.\nLa candeleta de peu gros (Clitocybe clavipes), és comestible, però tòxica si es menja juntament amb begudes alcohòliques.\nClitocybe dealbata. Jordi Rius.\nMataparent. Boletus satanas\nBolet tingut popularment per molt tòxic, com indica el seu nom, però no és dels bolets més perillosos. La seva ingestió provoca trastorns gastrointestinals, amb vòmits i diarrees, que es manifesten poc després del seu consum.\nSurt a l’estiu i la tardor en boscos d’arbres de fulla caduca com faigs, roures i alzines, sempre en sòls calcaris. No és gaire abundant.\nEn canvi, Boletus luridus, B. queletii i B. rhodoxanthus són força comuns a Catalunya, i també produeixen trastorns gastrointestinals, tot i que menys intensos que els del Boletus satanas.\nUna característica diferencial respecte dels ceps o surenys comestibles és que, en tallar-lo, la seva carn es torna blava. No tots els bolets amb carn que es torna blava en contacte amb l’aire són tòxics (Boletus erythropus, el mataparent de cama roja, ben cuit és comestible), però en cas de dubte és millor rebutjar-los.\nLepiota brunneoincarnata, Lepiota helveola, Lepiota cristata i d’altres\nAquest grup inclou algunes espècies que poden resultar mortals (Lepiota brunneoincarnata, Lepiota helveola). La tardor del 2011 va morir un home de 73 anys, veí de Mataró, pel consum de Lepiota brunneoincarnata, i va haver-hi altres intoxicats greus.\nSón bolets no gaire abundants, que creixen preferentment en boscos d’arbres de fulla ampla i també a les vores dels camins.\nTotes són de mida petita. Pel seu aspecte es podrien confondre amb els apagallums (Macrolepiota procera), però aquests són molt més grossos. És recomanable rebutjar totes les lepiotes de talla petita a fi d’evitar confusions amb les tòxiques.\nLes intoxicacions per consum de lepiotes són semblants a les provocades per la farinera borda.\nLepiota brunneoincarnata. Jordi Rius.\nGalerina unicolor (G. marginata)\nÉs un bolet bastant petit, amb un barret de 2-6 cm, de convex a pla, amb el marge estriat. Cutícula llisa i higròfana, amb tons ocres. Làmines adnates, de color canyella. Peu fibril·lós, de color brunenc i amb un anell membranós. Creix exclusivament sobre fusta de coníferes. De vegades, però, viu sobre fusta enterrada i, aleshores, apareix sobre el terra.\nEl seu consum provoca intoxicacions mortals, semblants a la de la farinera borda. La seva petita talla fa que normalment no el culli ningú, de manera que no es solen donar casos d’intoxicacions degudes al seu consum. S’ha d’evitar, en tot cas, la confusió amb el cama-sec. A diferència d’aquell, el peu de la galerina metzinosa no es pot cargolar 180º sense trencar-se.\nPaxillus involutus té un barret gran, que arriba als25 cm de diàmetre, amb el marge enrotllat i la superfície vellutada i brillant, de color marró vermellós. Làmines un pèl decurrents, de color crem i tacades de rovell. Peu de color més clar que el barret, tacant-se de marró vermellós amb el tacte.\nConsumit en cru provoca intoxicacions molt greus, de vegades mortals.\nMalgrat que hi ha qui el considera comestible després de diverses coccions, el consum repetit d’aquest bolet pot provocar reaccions de tipus al·lèrgic, que poden ser molt greus ja que conté toxines que ataquen el fetge. Fins i tot ha causat la mort a persones debilitades que van fer-ne un consum excessiu. Per això es recomana rebutjar-lo.\nTot i que poc probable, s’ha d’evitar confondre el rovelló amb aquesta espècie, ja que per sobre li té una certa semblança.\nPaxillus involutus. Jordi Rius.\nFals carlet. Entoloma lividum\nProvoca intoxicacions greus, caracteritzades per trastorns gastrointestinals violents.\nSe’l pot confondre amb la candela borda o moixernó de tardor (Lepista nebularis); la diferència més clara és que les làmines del carner bord van adquirint un color rosat mentre que les de la candela borda són blanques. A més, la carn del carner bord fa olor forta de farina rància. Evitar les confusions també amb el carlet blanc (Hygrophorus penarioides) i les flotes de bruc (Lyophyllum decastes i L. fumosum). Se’l troba sobretot a les suredes, a la tardor.


Blog de viatges | Muztag Viajes - Part 2\ndilluns, 29 octubre 2018 per Muztag\nA finals d’octubre arriba una de les festes paganes més conegudes, divertides i terrorífiques de l’any. El dia 31, la vespra de Tots Sants, se celebra en ciutats de tot el món el All’Hallow’s Eve, més coneguda com Halloween o Nit de Bruixes. En els seus orígens (era una festivitat celta) se celebrava el final de la\nEtiquetes: celebraciones, celebracions, Día de los Muertos, Dia dels morts, Mèxic, tradiciones, tradicions\ndivendres, 28 setembre 2018 per Muztag\nT’agradaria veure en viu les restes de el Titanic?Sempre has somiat amb viatjar a l’Antàrtida? Ets fan de les tortugues Ninja? Si la teva resposta és “sí” a alguna (o a totes) d’aquestes preguntes, estàs de sort! A partir d’ara pots viure una d’aquestes increïbles experiències i refrescar la seva llista de “coses que fer en la vida”.\nEtiquetes: aventures, experiencies, Japó, ninja, submarinisme\ndimecres, 29 agost 2018 per Muztag\nSetembre és una de les millors èpoques per anar-se de vacances. Les temperatures solen ser una mica més suaus que en els mesos de juliol i agost en gran part del món i, el millor de tot, no hi ha tantes aglomeracions i els preus, en general, són més econòmics. Si tens la gran sort\nEtiquetes: idees viatges, Illa Maurici, Jordania, Machu Picchu, Perú, setembre, viatges, viatjar, Xina, Zambia\ndivendres, 27 juliol 2018 per Muztag\nDes de cascades de vertigen, fins a coves d’aigües cristal·lines perdudes en boscos de fades… la calor estreny i no hi ha millor forma de refrescar-se que donar-se un bon capbussó, si a més és en un d’aquests idíl·lics paratges, la felicitat ja és completa. T’animes a donar-te un bany? 1.- Cenotes de Yucatán (Mèxic)\ndissabte, 16 juny 2018 per Muztag\nEl 16 de juny se celebra el Dia Mundial de les Tortugues Marines, en honor a Archie Carr, el major conservacionista de tortugues que va dedicar la seva vida a la protecció d’un dels animals més bonics i, alhora, més amenaçats del planeta. Per conèixer-les una mica millor i conscienciar sobre el perill que corren,\ndilluns, 16 abril 2018 per Muztag\nEl 19 d’abril es celebra el Dia de la Bicicleta , una celebració que vol promoure l’ús de la bici com a mitjà de transport sostenible i beneficiós per a la salut. Viatjar amb bicicleta també és una altra forma de sumar-se a aquesta iniciativa. En el post d’avui t’expliquem algunes de les meravelloses rutes\ndilluns, 12 febrer 2018 per Muztag\nHi ha quelcom més romàntic que descobrir el món de la mà de la teva parella? Gaudir d’una meravellosa posta de sol en una platja de somni, passejar amb vaixell, perdre’s pels racons d’alguna ciutat plena de màgia… Encara que cada parella és diferent, hi ha coses que no canvien: a tots ens agrada estar\nEtiquetes: lluna de mel, Sant Valentí, viatges en parella, viatges nuvis, viatges romàntics\nHi ha llocs del món que conviden a gaudir-los e...\nPerú s’ha convertit en els darrers anys e...\nNational Geographic ha publicat una selecció am...\nSi pots viatjar fora dels típics mesos de vacan...


Rahola es queda sola - Converses a Catalunya\nQuan va començar a col·laborar a La Vanguardia, de tant en tant llegia els articles. Si no escrivia de política, sinó de literatura, del model de societat, o fins i tot sobre els sentiments, em semblava una altra persona diferent, molt més assenyada i equilibrada. Com si hi convisquessin dues personalitats diverses, molt oposades entre elles. No pretenc psicoanalitzar-la, ni de bon tros, però aquest contrast em sorprenia. Vaig tenir ocasió de conèixer-la al programa dirigit i presentat pel mestre Josep Cuní, a 8TV (8 al dia). Tenien una secció diària ells dos, en què debatien de manera amigable com un matrimoni que ja porta molts anys de convivència, i normalment se’n controlava els impulsos. De tant en tant participava a la tertúlia els dies d’eleccions, i he de confessar que quan vaig coincidir i vaig parlar amb ella va ser sempre molt amable, i en els debats em tenia molt de respecte, el mateix que jo intento tenir amb tothom, dins i fora dels mitjans. Em va comentar alguna vegada que ella preferia no debatre, excepte excepcions (els programes en nits electorals, per exemple), en tertúlies amb més gent. S’havia cansat de discutir, em va dir. Em va semblar endevinar en les paraules un primer indici de divisme. Segons ella, els dilluns a Rac1, a Can Basté, ja n’hi havia prou per a ella. Grans discussions a crits amb López Alegre que, com dic, m’obligaven a canviar d’emissora.\nDesprés de l’1-O del 2017 la cosa es va complicar. Tothom estava molt nerviós. Durant un temps en aquella època vaig estar col·laborant al programa Tot és mou”de TV3, coincidint amb el breu mandat presidencial de Quim Torra, a la Generalitat de Catalunya. Un personatge que espero que puguem oblidar aviat, pel nivell de degradació a què va arribar la institució mentre ell va estar al capdavant, ja molt malmesa després de l’època de Puigdemont. Vaig tornar a coincidir amb ella en alguna tertúlia, en dies especials. Va arribar a tenir una secció a TV3 que es deia Hola, Rahola, un monòleg en què no havia de discutir amb ningú. A l’estil dels llargs discursos televisats de Fidel Castro o Hugo Chávez. Més d’una persona de l’equip em va dir que si estava allí era perquè tenia informació de primera mà del Palau de la Generalitat, de l’entorn convergent, després PDEcat, després Junts. Ens va arribar a explicar un dia als seus companys de tertúlia que escrivia els discursos a Torra, i vam comprovar que era així, literalment. De nou em va tractar sempre amb molta educació, de vegades diria que fins i tot de manera exageradament amable i afectuosa, encara que jo sempre ho prefereixo a que em cridin o m’insultin, com passa sovint a les xarxes socials. És cert que recordo un dia que vaig dir una cosa que no li va agradar i quan va acabar el programa i vaig anar a acomiadar-me d’ella, va rebutjar la meva salutació. Em vaig quedar de pedra, em va dir que no estava d’acord amb el que havia dit sobre algun dels polítics independentistes processats i va reaccionar de mala manera. Segon avís d’un ego alterat per una conducta que no agrada. Doctor Jekyll i Mr. Hyde, sens dubte. De la seducció a la ira en tot just uns segons.\nPer raons que no vénen al cas, vaig deixar d’assistir al programa i no en vaig saber res més fins fa tot just tres setmanes, quan em van proposar participar al programa FAQS de TV3 en un mà a mà. La veritat és que inicialment vaig pensar a dir que no, sense més ni més. No sé què em podia aportar de positiu exactament la meva participació en aquest espai. He estat molt crític amb TV3 els darrers anys. Ja no és la televisió que va ser, la “nostra”, la de tots els catalans. El “procés” l’ha convertit en una televisió “de part”, amb l’agreujant que és una institució pública que paguem entre tots amb els nostres impostos. Però el director d’aquest programa, Pere Mas, és company de promoció de Periodisme a la UAB i hi mantinc una bona relació, encara que discrepem políticament d’alguns temes. Em va insistir que em tractarien molt bé i em va explicar les dificultats que tenen per trobar gent disposada a debatre amb la Rahola. Jo li vaig demanar expressament parlar del model de televisió pública a Catalunya, però ell em va dir que els temes d’actualitat eren dos: la detenció i la posterior posada en llibertat de Josep Costa per part d’una magistrada del TSJC per negar-se a assistir a declarar quan va ser citat i la polèmica al voltant de la proposta de reforma del Reglament del Parlament per evitar la dimissió obligada de la presidenta, Laura Borrás, processada per diversos delictes de corrupció, quan s’obrís el judici oral. Tot i així, em va garantir que jo podria parlar del que volgués i que, quan li havien comunicat a la Pilar Rahola que jo seria el seu contrincant, es va mostrar encantada. Va dir que jo era una persona “elegant i educada” i que feia goig discutir amb mi, i Mas em va assegurar que ella faria un esforç per deixar-me parlar i comportar-se correctament. Després de pensar-ho durant un dia, vaig acabar dient que sí. Vaig pensar que era una oportunitat per explicar a TV3 algunes coses que no s’acostumen a escoltar allà, fins i tot a risc d’acabar convertint-me de nou en una quota ideològica per demostrar la pluralitat de la cadena. Per cert, quan em van comentar el que cobraven els col·laboradors habituals del programa, i el “plus de perillositat” que abonaven per enfrontar-s’hi, vaig pensar en els mals temps pels quals està passant la professió periodística. La suma del que cobra un col·laborador dels de “cadira” del FAQS i el que em van pagar a mi per participar al programa no arriba, ni de lluny, als 500€. Tal qual. Jutgin vostès si és molt o poc, i si fos proporcional, si no seria fàcil revelar el que cobra Pilar Rahola setmanalment per col·laborar en un programa de la televisió pública que paguem entre tots, encara que sigui a través d’una productora.\nEl debat va començar bé, i he de certificar que la conductora del programa, Cristina Puig, al meu entendre va estar impecable des del punt de vista professional. Ens coneixem des de fa anys i hem treballat al mateix mitjà. Vaig regalar a totes dues un llibre que vaig escriure (“Álvaro ha deixat el grup”, sobre la meva experiència com a descobridor i mànager de l’artista internacional Álvaro Soler) i que no vaig poder presentar per causa de la pandèmia i encara que els vaig dir que no calia, em van obsequiar amb una falca publicitària mostrant-ho a les càmeres. Mentre vam comentar el tema Costa, tot semblava evolucionar de manera calmada. Ella s’ho havia preparat bé. Crec que seria capaç fins i tot de dir amb qui havia parlat pels arguments que em va donar, no debades també sóc advocat i conec bons processalistes que segur que li van apuntar les claus d’un assumpte que per mi es podia resoldre en un parell de minuts. Però quan ella mateixa va citar la presidenta del Parlament i jo vaig voler explicar la situació tan escandalosa que representa mantenir al seu càrrec el segon càrrec més important de Catalunya, processada per prevaricació, malversació de cabals públics, frau a l’Administració i falsedat documental (per fragmentar contractes per afavorir un amic condemnat per tràfic de drogues i falsificació de moneda), no hi va haver manera. Em va acusar de voler “embrutar” el nom de Borràs, de desviar l’atenció per no parlar d’altres temes més importants… quan aquest assumpte era exactament el que havíem pactat amb la direcció del programa. Així que, vist que era impossible debatre-hi, vaig decidir traslladar-li la pregunta que m’havien sol·licitat que li fes dos periodistes de dos mitjans importants de Catalunya, i que una diputada del PSC (de cognom coincident amb el meu, però sense cap parentiu amb mi ) havia formulat feia dies al Parlament de Catalunya. I que sembla ser el secret més ben guardat del país, ja que seguim sense saber-ho. Quan cobra Pilar Rahola de TV3? També vaig aprofitar per denunciar el greu atac a la llibertat d’informació que suposa la retirada de la seva acreditació a un periodista per part del Govern de la Generalitat per formular una pregunta que els va semblar inconvenient (tot i que reproduïa exactament el mateix que havien dit dos col·laboradors d’un programa suposadament humorístic de TV3).\n*Aquest article ha estat publicat originalment a l’edició digital d’EL TRIANGLE\nNo sé si és supèrbia, narcisisme o intolerància, però no em sento a gust discutint amb algú que tan aviat t'adora com t'odia i et nega la salutació o et torna un regal Click To Tweet\nTV3, el gran problema que cal resoldre


L’oposició a l’Ajuntament de Sant Martí es queixa de la urgència del ple del pressupost | RTVVilafranca\nL’oposició a l’Ajuntament de Sant Martí es queixa de la urgència del ple del pressupost\nEl govern de l’Ajuntament de Sant Martí Sarroca, format pels regidors de Foment, ERC i CUP, ha convocat un ple extraordinari d’aprovació inicial d’una proposta de pressupost municipal per avui.\nSegons l’oposició s’ha fet sense haver seguit cap procés participatiu ni informatiu previ amb la ciutadania, i tampoc sense haver fomentat cap participació, treball conjunt, ni cerca d’acords polítics amb l’oposició, més enllà del pur tràmit legal, en un tema essencial com el pressupost municipal.\nSegons un comunicat conjunt de Junts per Sant Martí i el PSC, el govern els va enviar el dilluns passat una proposta de pressupost sense més explicacions, com a annex a la convocatòria d’una comissió informativa, preceptiva abans de fer un ple. El dijous els regidors de l’oposició van assistir a la comissió informativa i van constatar que l’únic objectiu del govern era passar el tràmit. No van contestar amb claredat algunes preguntes i no van facilitar el quadre d’inversions previstes. Quan van preguntar si tenien previst algun calendari de treball amb l’oposició abans d’anar a un ple d’aprovació inicial del pressupost, el govern va respondre que el ple es convocaria sense més al cap de dos dies, és a dir avui dilluns.\nEls cinc regidors de l’oposició consideren un despropòsit que amb un tema important com el pressupost municipal, el govern hagi obviat qualsevol procés real de participació de l’oposició. També lamenten que el govern de CUP, ERC i Foment hagi obviat qualsevol procés informatiu i participatiu dirigit als veïns, amb una manca de previsió i voluntat evident.\nTambé adverteixen que si el govern manté el ple extraordinari convocat a corre cuita per avui cap regidor de l’oposició assistirà al ple.


SemiPeriodisme: L'èxit de l'animació té nom: Nikodemo\nL'èxit de l'animació té nom: Nikodemo\nFa 5 anys, dos amics que s’havien conegut estudiant disseny a Barcelona es van quedar amb un petit estudi entre els carrers Diputació i Rambla de Catalunya de Barcelona i van decidir crear la seva pròpia productora d’animació: Nikodemo.\nAquests dos amics, en Niko i en Raúl Escolano, eren el passat dimarts a les deu del matí a l’aula 201 de la Facultat de Ciències de la Comunicació Blanquerna per ignaugurar les Jornades de Comunicació, dedicades aquest any a les audiències. Sota el títol L’èxit de les produccions on-line, i amb un to bromista constant, la intenció dels responsables de Nikodemo era intentar explicar el perquè de l’exit de productes d’animació, i fer-se conèixer, encara més, als estudiants presents.\nNikodemo va tenir uns inicis complicats, feien petits encàrrecs de publicitat i poca cosa més, fins que un bon dia va sonar el telèfon -“¡descubrimos que teníamos teléfono!”, va dir Escolano-. Eren els responsables del diari El País, que els volien encarregar la producció d’una tira còmica d’animació, de publicació setmanal, per a l’edició digital del suplement EP3 d’aquest diari. Així, Nikodemo va crear la sèrie ¿Sabías lo qué?, que es va convertir en la primera producció important de la companyia. Les publicacions van seguir penjant-se durant un any i mig (un total de 43 capítols), fins que l’edició del suplement va tancar.\nUn temps després, sota la direcció de Pedro Rivero, van produir el seu primer –i de moment únic- llargmetratge d’animació. Titulat La crisis carnívora, la pel·lícula va comptar amb la col·laboració de diversos actors de renom nacional, com ara Quique San Francisco, Pablo Carbonell, Pedro Reyes, Joaquin Reyes, José Coronado, etc. Aquesta producció es va convertir en la primera pel·lícula d’animació en participar al Festival de Cinema de Sitges i, a més, va ser la primera feta íntegrament amb Flash d’Europa.\nDesprés d’això, Nikodemo va seguir fent treballs de publicitat per algunes marques com ara Red Bull o eDreams.\nA la segona part de la xerrada, Niko i Escolano es van centrar en el producte que els ha catapultat a la fama: Cálico Electrónico. Una sèrie que té com a protagonista a un particular superheroi, d’habilitats discutibles i políticament incorrecte. Cálico va arrencar com la mascota d’Electrónica Web, però el seu èxit el va portar a tenir la seva pròpia sèrie, i ara és un dels personatges més coneguts de la xarxa. Des del passat mes de juny, es publiquen capítols setmanals d’uns dos minuts de durada (abans es feien capítols mensuals de vuit o nou minuts), i de moment s’han publicat 38 d’aquests capítols. Cal destacar, també, que la distribució d’aquest producte, igual que de la resta de Nikodemo, és gratuita per l’espectador. I és d’agrair.\nDurant la conferència, els responsables de la companyia van mostrar exemples de totes les feines que han anat fent al llarg de la seva existència, cosa que va entretenir i va fer riure els assistents, que vàrem passar una estona molt distesa.\nPublicat per Pau Campaña a 14:20\nGèneres i autor: CRÒNICA, Pau Campaña


La seguretat de la cremà / UPV / Bombers de València – Lo Campus diari\nData publicació 19 març 2013 19 març 2013 per redacció\nInvestigadors de la UPV i el Servei de Bombers presenten un estudi sobre la simulació informàtica d’incendis aplicada a la seguretat de la cremà\nEls investigadors de la Universitat Politècnica de València i el Servei de Bombers han emprat avançades tecnologies com l’escanejat làser per a capturar la geometria dels monuments fallers, termografia infraroja mitjançant càmeres tèrmiques calibrades, un clúster d’ordinadors d’alta capacitat i diferents aplicacions informàtiques de simulació computacional d’incendis. Per part de la UPV, també participen l’Institut de Restauració del Patrimoni (IRP) i l’Institut d’Enginyeria Energètica (IEE).\nL’origen de l’estudi es remunta al 2009, quan dos investigadors de l’Institut d’Enginyeria Energètica de la UPV, José Alonso i Rafael Royo (socis fundadors d’AECTIR), decideixen utilitzar la termografia infraroja per a mesurar la temperatura que aconsegueixen els edificis propers a les falles durant la cremà. Aquest any van registrar les temperatures dels edificis confrontants a la falla de Misser Mascó. Un any més tard, el 2010, ja amb el suport del Servei de Bombers, van analitzar les falles de Convent Jerusalem, Sueca-Literat Azorín, Cuba-Literat Azorín i Na Jordana.\nPosteriorment, es va proposar prendre dades amb un escàner làser de la falla Convent Jerusalem per a obtenir la seua geometria i poder fer una simulació de la cremà. El 2011, es va iniciar un estudi sobre la idoneïtat de la simulació informàtica en el modelatge de la cremà, i ara el treball s’ha centrat en l’estudi predictiu dels efectes de la cremà, a partir d’aquesta simulació, prenent com a referència la falla de Convent Jerusalem.\nEl treball d’enguany va començar amb la captura de la geometria de la falla a partir d’una maqueta a escala 1:13,5. Aquest treball, el van dur a terme investigadors de l’Institut de Restauració del Patrimoni, utilitzant per a això un escàner làser comercial que permet obtenir una reconstrucció al màxim detall del monument faller. “El nostre objectiu era obtenir la geometria de l’escultura amb un resolució de 5 mm, almenys”, ha apuntat José Herráez, investigador de l’institut IRP de la Universitat Politècnica de València.\nSegons ha apuntat Eduardo Loma, suboficial del Servei de Bombers de València, el treball desenvolupat a la falla Convent Jerusalem pot extrapolar-se a altres comissions de la ciutat i ofereix conclusions de “gran valor” per a garantir la màxima seguretat durant la cremà.\nPermet conèixer anticipadament les zones dels edificis que van a experimentar temperatures més elevades i d’aquesta forma distribuir els equips de bombers i els mitjans adequats per a cada falla; evita haver de refrescar zones que no van a augmentar excessivament la temperatura i, d’aquesta forma, generar danys per excés d’aigua; ajuda a conèixer si algun element de la façana es pot veure afectat de forma irremeiable per la radiació tèrmica i, així, retirar-lo o protegir-lo; i orienta l’oficial encarregat de dirigir les tasques de protecció sobre si convé rebaixar la intensitat de les flames mitjançant projecció directa d’aigua per a evitar danys per la potència que pot generar una combustió lliure.\nLoma ha destacat també que, en anys com l’actual, en el qual hi ha previsió de forts vents el dia de la cremà, la simulació informàtica permet estudiar-los per a evitar problemes inesperats.\nAixí mateix, es pot orientar els artistes fallers sobre la millor ubicació de la falla, i els pirotècnics sobre el millor lloc de començament de la cremà perquè la potència es mantinga en valors segurs. L’estudi conclou també que els materials amb els quals estan construïts avui els monuments provoquen temperatures més altes i que pugen de forma més ràpida que si foren de cartó. ♦


Toni Verger, elegit nou líder del PSM de Palma\n18 setembre 2020 09:05\nEl director general de Mobilitat era l'únic que s'hi presentava i obté el 98% dels vots. Es perfila com a futur candidat en les municipals\nL'actual director general de Mobilitat del Govern, Toni Verger, es convertí ahir en el nou secretari general del PSM de Palma i es perfila com a futur candidat municipal de la formació, que encara no ha decidit si es presentarà en les eleccions en solitari o en una fòrmula de coalició semblant a l'actual Bloc. Ell era l'únic candidat que optava al càrrec i obtingué el 98% dels vots de la setantena de militants que participaren en el sisè congrés dels nacionalistes a Ciutat.\nVerger (Palma, 1974) substitueix Biel Riera, que ha ocupat el càrrec durant el darrer any i que, després de ser elegit el febrer de 2009, l'abandona per motius personals.\nEl nou secretari general tindrà al costat quatre vicesecretaris generals: Antoni Noguera, de Comunicació i Acció Política;Marta Prunés, d'Organització;Pep Lendínez, d'Implantació Territorial; i Guillem Fullana, de Relacions amb entitats ciutadanes.\nVerger, un pic elegit, defensà la necessitat d'impulsar un projecte nacionalista a Ciutat, "guanyant els vots un a un, a través del contacte directe amb la gent als barris i als carrers" de Palma.\nEn l'acte, també hi participà la regidora del PSM a Ciutat, Nanda Ramon, que per ocupar aquest càrrec ja és membre de la direcció del partit, i el secretari general del PSM, Biel Barceló, qui destacà "la importància de Palma com a capital del país" i defensà que el PSM és "necessari per poder continuar aplicant les polítiques progressistes i transformadores".\nPer Antic elector, fa mes de 10 anys\nI tanmateix, després de les traïdes, per molt jove que sigui, no el pens votar. Ja n'estic més que escalivat d'aquests que ens han de redimir i després en deixen enterrats dins un solc.\nPer Sargantana, fa mes de 10 anys\nEnhorabona Toni, el que necessitam és gent jove, noves cares que il·lusionin, persones que uneixin l'esquerra nacionalista en un projecte engrescador, sense mals rollos. Crec que faràs bona feina, sort i endavant.


Una denúncia per maltractament destapa un laboratori de drogues de disseny camuflat com a estudi de música - Diari La Veu\nEscriba el número 771991\n30 novembre 2019 13:45h\nEls agents van detindre els tres presumptes responsables del laboratori clandestí, acusats de cometre presumptament un delicte contra la salut pública. / CNP\nVALÊNCIA. Una denúncia per maltractament d'una dona a Alacant ha desencadenat una investigació que, finalment, s'ha saldat amb la desarticulació d'un laboratori de drogues de disseny camuflat com a estudi de música a Madrid. En total, els agents de la Policia Nacional han detingut quatre persones per presumpte tràfic de drogues.\nLa investigació va començar a la ciutat d'Alacant, on els agents van rebre la telefonada d'una dona que denunciava una agressió per part de la seua parella, segons han informat les forces de seguretat en un comunicat.\nUna patrulla es va mobilitzar fins a un domicili i es va entrevistar amb la víctima, que va advertir els policies que la seua parella acabava de baixar al cotxe amb la intenció d'amagar gran quantitat de drogues.\nEls agents immediatament es van dirigir al lloc dels fets i van trobar el sospitós. Després de registrar el vehicle, estacionat en la via pública, van localitzar camuflades en el seu interior 1.000 pastilles d'èxtasis, cristall, ketamina, speed i més de 1.000 euros en efectiu. Els agents el van detindre com a presumpte autor d'un delicte contra la salut pública i delicte de maltractament.\nDesprés de la detenció, els agents van iniciar una investigació per a descobrir la procedència de la droga intervinguda. L'operació va portar els investigadors fins a Madrid.\nEls policies van localitzar a Madrid un estudi d'enregistrament musical que presumptament s'utilitzava com a laboratori de drogues de disseny. En accedir al local, van comprovar que comptava amb un xicotet laboratori de drogues del qual van intervindre 2.530 grams de speed, 320 grams de cristall, 1.000 pastilles d'èxtasis, 160 grams de ketamina, 27 grams de fongs al·lucinògens, 290 grams de cafeïna, diversos productes químics de tall, tres balances de precisió, dues envasadores, una batedora mescladora i multitud de provetes.\nEls agents van detindre els tres presumptes responsables del laboratori clandestí, acusats de cometre presumptament un delicte contra la salut pública.\nEls arrestats, tres homes i una dona d'entre 30 i 44 anys, van ser posats a disposició judicial. Dos d'ells han ingressat a la presó.\nEscriba el número 294653


Reflexions de Sant Pere de Vilamajor: de juliol 2013\nBreu apunt sobre l'ocupació a Vilamajor\nLlocs de treball existents en el municipi: 1.103\nTreballadors en alta laboral empadronats al municipi: 1.727\nDéficit de llocs de treball: 624 (taxa de cobertura del 64%).\nTreballadors del municipi/Llocs de treball del municipi: 1,6\nProporció de treballadors autònoms: 27,5%\nAturats del municipi: 373\nPoblació activa registrada en el municipi (1): 2.100\nTaxa d'activitat (2): 74,5%\nTaxa d'atur (3): 17,8%\nLlocs de treball existents en el municipi: 1.134\nTreballadors en alta laboral empadronats al municipi: 2.375\nDéficit de llocs de treball: 1.241 (taxa de cobertura del 48%).\nTreballadors del municipi/Llocs de treball del municipi: 2,1\nProporció de treballadors autònoms: 27,4%\nAturats del municipi: 481\nPoblació activa registrada en el municipi (1): 2.856\nTaxa d'activitat (2): 73,5%\nTaxa d'atur (3): 16,8%\nEn el cas dels treballadors assalariats, a Sant Antoni de Vilamajor hi ha registrats en alta laboral 1.679, i en canvi les empreses del municipi només disposen de 574 llocs de treball: el municipi només ofereix 1 de cada 3 llocs de treball assalariats.\nA Sant Pere de Vilamajor hi ha 1.237 treballadors assalariats en alta laboral, oferint les empreses del municipi 640 llocs de treball: el municipi només ofereix 1 de cada 2 llocs de treball assalariats.\nCom menys 2.500 treballadors residents als municipis de Vilamajor (un 60%, aproximadament), treballen fora del seu municipi.\nAls municipis de Vilamajor hauríen de crear-se 1.312 llocs de treball (un 60% més dels que hi ha en el conjunt dels dos municipis), per igualar la taxa de cobertura de llocs de treball que té, per exemple, Llinars del Vallès (que és del 86,5%).\n(1) Població activa registrada = Treballadors empadronats en alta laboral + Aturats registrats.\n(2) Taxa d'activitat = Població activa registrada / Població en edat de treballar (Població empadronada de 16 a 64 anys).\n(3) Taxa d'atur = Aturats registrats / Població activa registrada.\nEls llocs de treball del municipi es refereix a treballadors afiliats a la Seguretat Social en comptes de cotització radicades al municipi, el darrer dia del mes.\nEls treballadors empadronats al municipi es refereix als treballadors en alta laboral afiliats a la Seguretat Social segons municipi d'empadronament, el darrer dia del mes.\nL'atur registrat es correspon amb els treballadors inscrits com a aturats el darrer dia del mes, per municipi d'empadronament.\nTotes les dades es refereixen a 31 de març de 2013.\nFont de les dades: Departament d'Empresa i Ocupació, Generalitat de Catalunya, i Padrons municipals d'habitants a 31-03-2013, Ajuntaments de Sant Pere i Sant Antoni de Vilamajor.


Notícies | Page 17 of 18 | MERCAVALÈNCIA\nMercavalència, guardonada als premis ‘Valencianos en la Onda’\nOrganitzat per Onda Cero València, el certamen ha arribat en 2017 a la seua dessetena edició i es va celebrar, per quart any consecutiu, a l’Espai Rambleta. La ciutat de València va tornar a vestir-se de gala anit per a acollir la XVII entrega dels premis ‘Valencianos en la Onda’, que convoca anualment l'emissora radiofònica... Llegir MésMercavalència, guardonada als premis ‘Valencianos en la Onda’\nOberta la inscripció per al taller de decoració nadalenca de Mercaflor\nTindrà lloc en les seues instal·lacions el dilluns 4 de desembre i comptarà amb dos professors d'excepció: Lina Roig i Cèsar Martí. Emmarcat dins de les diferents jornades i sessions formatives que Mercavalència i els seus distints mercats organitzen al llarg de cada any, el ‘Taller de Nadal’ que es durà a terme en Mercaflor... Llegir MésOberta la inscripció per al taller de decoració nadalenca de Mercaflor\nMercavalència oferta quatre noves parades als seus mercats\nDos d'elles estan ubicades al de Fruita i Verdura, les altres dos, al de Peix. Entra a formar part de la nostra gran família! Tens una empresa dedicada a la distribució de productes hortofructícoles o del mar, i estàs interessat a operar des d'un mercat majorista? Aprofita la nova licitació de Mercavalència i integra't en... Llegir MésMercavalència oferta quatre noves parades als seus mercats\nMercavalència projecta el seu Centre de Formació Agroalimentària\nComptarà amb un pla docent desenvolupat en col·laboració amb les diferents associacions professionals del sector i tindrà un marcat caràcter social. El passat 27 d'octubre, la Junta Permanent de Mercavalència va aprovar donar llum verda al projecte de creació d'un centre formatiu especialitzat en agroalimentació, l'objectiu prioritari del qual serà respondre a la demanda de... Llegir MésMercavalència projecta el seu Centre de Formació Agroalimentària\nArranca la campanya nadalenca a Mercavalència\nLes fruites, verdures, peixos i carns que formaran part dels menús de Nadal de milers de valencians estan disponibles ja als mercats de Mercavalència.\nLlegir MésArranca la campanya nadalenca a Mercavalència\nUna nombrosa delegació de la província sèrbia de Vojvodina visita Mercavalència\nVuk Radojević, conseller d’agricultura de la regió, i els representants d’entitats i cooperatives que formaven part de la comitiva han conegut en profunditat les instal·lacions de Mercavalència i disfrutat de l’hospitalitat dels seus responsables.\nLlegir MésUna nombrosa delegació de la província sèrbia de Vojvodina visita Mercavalència\nNoves licitacions Mercavaléncia\n06.11.2017 Servei de Manteniment de la Unitat Càrnica i Resta per a la empresa Mercats Centrals de'Abastiment de Valencia, S.A. MV1706. 06.11.2017 Servei de Vigilància i Seguretat i d'Auxiliars de Servei de Mercavalència. MV1707 Llegir MésNoves licitacions Mercavaléncia\nLa nova web de Mercavalència: informació útil, al dia i universalment accessible\nEl nou «projecte web» de Mercavalència respon als principis i valors que definixen el major centre agroalimentari de la Comunitat Valenciana: responsabilitat social, compromís amb les persones, col·laboració i diversitat.\nLlegir MésLa nova web de Mercavalència: informació útil, al dia i universalment accessible\nRebem la visita del ministre de Desenvolupament Agropecuari de Panamà\nEduardo E. Carles ha recorregut els diferents mercats que conformen Mercavalència de la mà del seu president i d’un representant de l’oficina d’assumptes internacionals de Mercasa.\nLlegir MésRebem la visita del ministre de Desenvolupament Agropecuari de Panamà\nLa Tira, contada en imatges espectaculars\nEl llibre “La Tira de Comptar. Els actors de l’agricultura de proximitat”, obra del fotògraf José Luis Iniesta, il·lustra el treball diari a l’horta valenciana dels agricultors que formen part de la Tira de Comptar de Mercavalència.\nLlegir MésLa Tira, contada en imatges espectaculars


LES TIC I LA DISCAPACITAT: Sistema de Domòtica EASY LIFE\nSistema de Domòtica EASY LIFE\nL'empresa EASY LIFE ha presentat un nou sistema de domòtica amb el mateix nom, especialment desenvolupat per a persones amb discapacitats i grans.\nSistema i Habitatge Prototip\nEASY LIFE ha presentat al mercat un habitatge que es troba totalment domotizada. L'habitatge prototip, ubicat a la seu d'EASY LIFE, es diu Sara i pot controlar tots els sistemes i aparells elèctrics de la llar digital.\nEl sistema es controla per veu i es configura amb un llenguatge natural, lluny de les frases predites amb què, en l'actualitat, funcionen molts sistemes de control de veu. Una cosa tan simple com dir-li "bons dies" pot significar, si així es programa, que s'aixequin de forma automàtica les persianes, s'encenguin els llums, es connecti la cafetera i es facin unes torrades. Així de fàcil, així de real.\nEl sistema és sense fil, pel qual no solament pot ser instal·lat en habitatges de nova construcció, sinó també en aquelles antigues, pensant, en aquest cas, en la situació real de les persones majors o discapacitats. A més, EASY LIFE ha aconseguit reduir els costos de tota la cadena de producció - des de fabricació fins a la instal·lació-, per la qual cosa ha fet accessible a totes les persones, sobretot a les més necessitades, la tecnologia més avançada.\nA més el sistema pot controlar-se a través del telèfon mòbil o d'Internet, per la qual cosa se li pot demanar a l'habitatge que en qualsevol moment del dia encengui el forn perquè es prepari el menjar o que connecti la calefacció perquè estem a punt d'arribar a casa. Podem, fins i tot, demanar-li que ens enviïi a través d'un missatge de text al mòbil la llista de la compra que prèviament li hem demanat que guardi. I tot, per millorar la qualitat de vida de persones amb alguna discapacitat.\nQuant a les persones grans, el producte més destacat és un braçalet de reduïda mida que permet conèixer en cada moment, sense arribar a ser intrusiu, on es troba. A més permet saber si aquesta persona ha sofert una caiguda i en quina estança de la casa ha ocorregut i controla les seves constants vitals. L'avenç més notable és que fins ara aquest tipus de braçalets només enviava el senyal de socors en el cas que la persona gran hagués premut un botó. Ja no és necessari amb el nou producte d'EASY LIFE que en el cas de detectar que hi ha problemes, envia un senyal d'alarma de forma automàtica al 112.\nCaracterístiques generals de l'equip\nEasy Life ha dissenyat una passarel·la residencial d'altes prestacions compatible amb sistemes domòtics estàndard (EIB/KNX, X-10). Com a característica diferenciadora de la plataforma es troba la interactuació amb l'usuari a través de la veu en llenguatge natural. La passarel·la admet, segons el client, diferents graus de funcionalitat creant una gamma de producte que pot admetre connexió amb proveïdors de serveis a través d'Internet (serveis de notícies, assistència tècnica, teleassistència, etc.).\nInterfície d'usuari amb pantalla tàctil encastada de 4,7" polzades:\nIntegrable en mur amb embellidor adaptable a la decoració de la llar.\nImatges de fons: plànols de planta o iconografia de funcionalitats.\nElements temporitzats i connexions lògiques en funció de les especificacions finals.\n"Passarel·la residencial" versàtil per comunicar-se amb la instal·lació, en concret:\nPunt d'accés amb MÒDEM WiFi.\nPossibilitat de MÒDEM GSM/GPRS.\nMarcació Telefónica RTB.\nConnexió TCP/IP mitjançant cable.\nFont d'alimentació integrada.\nAquestes característiques confereixen a la passarel·la Easy Life, la capacitat de connectar-se remotament mitjançant la connexió a Internet. D'aquesta forma Easy Life, des del seu Departament d'Enginyeria, pot oferir els serveis de suport tècnic i d'actualització als nostres clients, per a més endavant, anar evolucionant en prestació de serveis des d'una "Llar Digital Connectada", suportant capacitat de revisió o sensado de la instal·lació per part dels instal·ladors d'Easy Life o del personal de manteniment de l'edifici o residencial, conservant totes les garanties de privacitat a la seva llar.\nFuncionalitats que proporciona el Sistema\nConnexió amb central d'alarmes.\nIntrusió: Ruptura de cristalls i obertura de portes.\nAlarma d'inundació amb electrovàlvula de tancament automàtic del subministrament d'aigua.\nAlarma de fum.\nAlarma fuga de gas amb electrovàlvula de tancament automàtic del subministrament de gas.\nGestió de la plataforma mitjançant Pc, PDA, Wi-Fi, Internet, TV, telèfon mòbil per veu natural i missatge instantani, etc.\nAvís telefònic davant d'incidències.\nVisualizaci6n del sistema en pantalles tàctils sense fil i des d'Internet.\nGestió de trucades, videoconferències i videoporter, dins i fora de l'habitatge.\nPossibilitat de deixar missatges o videomensajes a la resta d'usuaris de l'habitatge per zones.\nConnexió sense fil a Internet a tot l'habitatge.\nCompartir i gaudir de Videojocs, arxius d'audio i video (música, pel·lícules, radi, etc.).\nHome-Cinema en ambient CINEMA.\nVideoconferència, tramesa de missatges, fotografies.\nControl d'errants, bloqueig de porta principal.\nMotorització de les constants vitals. Videoconferència amb l'entorn medico.\nTrucades mitjançant control de veu des de qualsevol lloc i posició de l'habitatge.\nSeguiment de les persones parell l'habitatge a través de càmeres interiors.\nComunicació les 24h. Amb servei de teleassistència.\nRecordatori de cites i medicaments. Compra de medicaments.\nControl d'accés a pàgines web.\nControl des de pantalles tàctils i comandaments a distància d'ús intuïtiu.\nMotorització de persianes, tendals, aspersors, etc.\nCreació d'escenes per a diferents ambients.\nControl d'il·luminació: regulació d'intensitat i detecció de presència.\nControl de clima per zones de l'habitatge.\nGestió de climatització.\nGestió del consum d'electrodomèstics.\nFont: Allcom Comunicacions\nPublicat per Diversitat Funcional a 9:02


Torà enceta aquest cap de setmana els Carnavals amb la festa del Brut i la Bruta\nDilluns, 29 Gener 2018 16:17\nImatge d'arxiu de la festa. Carnaval Torà\nTorà estrenarà aquest cap de setmana, dies 2 i 3 de febrer, els Carnavals a Ponent amb la 29a edició de la festa del Brut i la Bruta.\nLa festa té el seu origen en l’antiga festa de la Llordera, una celebració popular de Torà, que es duia a terme el Dijous Gras, anomenat també Llarder o Llorder. Aquesta antiga celebració està documentada, almenys, des de mitjans del segle XVIII. La festa manté els fets més característics del seu origen, fent que la tradició i la cultura hi siguin els trets mes destacats.\nA part dels punts més tradicionals de la festa, al llarg dels anys s’han anat incorporant diversos tipus d’actes pensats per a totes edats i públics, remarcant com a principals, la rua i el pregó de dissabte tarda (a partir de les 16.45 hores), així com també la Nit de disfresses, que enguany comptarà amb la música de l'Orquestra Mitjanit i La Banda del Coche Rojo així com la Xaranga Damm-er.\nPROGRAMA D'ACTES DE LA FESTA D'AQUEST 2018\nAl CEIP Sant Gil iniciarà la rua amb els petits Bruts i Brutes del “CEIP Sant Gil” i de la “Llar d’Infants el Jardí”\nNit temàtica amb el DJ Send0 i PD Croks Life\nA la plaça del pati s’iniciarà la rua infantil, en aquesta rua hi participaran els gegantons i la Batukada Shangó. Aquesta donarà lloc al convent de Sant Antoni de Pàdua on en Jaume Barrri ens esperarà amb el seu espectacle d’animació infantil.\nA la plaça del pati es donarà el tret de sortida a la part més tradicional de la festa: el pregó, la dansa del Bonic i la Bonica, els ballets de gegants, etc.\nL’entrega de l’estatueta del Brut al millor balcó donarà pas al preg, ple de sorpreses i sense deixar de banda en cap moment la sàtira i l’humor.\nEl seguirà la dansa del Bonic i la Bonica al so dels violins i, per acabar-ho els ballets dels gegants.\nLa dansa del Bonic i la Bonica, i els ballets de gegants donarà el tret de sortida a la rua, encapçalada pels gegants, grallers, Xaranga Damm-er, personatges i comparses.\nBotifarrada i Bingo Brut\nEls entrepans de botifarra i el bingo brut donaran per acabada la tarda al pavelló.\nUn tret característic de la festa són les disfresses, aquestes tindran el seu màxim moment d'esplendor en el conurs de disfresses. Els premis es lliuraran a la 01:30h.\nLes disfresses i la resta de ballaran al ritme dels grups Orquestra Mitjanit i La Banda del Coche Rojo, també gaudirem de la disbauixa de la Xaranga Damm-er acompanyat dels gegants.\nSegons la diversa documentació sobre la història de Torà, al 1750 ja se celebrava la festa de “La Llordera”, dansa que s’atribueix ser d’origen pagà i que, posteriorment, va adquirir connotacions religioses al celebrar-se el matí del dijous gras (dijous llarder). Aquesta dansa, recuperada a la dècada dels 90, es desenvolupava de la següent manera:\nPassaven pels carrers i places de la vila a dansar el ball pla al so d’un violí, el Bonic i la Bonica. Caminaven plegats i molt seriosos. Quan arribaven al mig del carrer o plaça el violí començava a tocar les primeres notes. Ells iniciaven el contrapunt o dansa, que seguien amb gran esment, de la manera més exacta possible. Els dos donzells formaven la part cabdal de La Llordera, i es guanyaven les mirades dels espectadors sobretot de les dones intrigades per conèixer el donzell (Bonica), examinar el seu vestit, les seves joies, assabentar-se de qui l’havia engiponat i guarnit tant bé.\nEl violí tocava les tonades del ball pla, de la dansa del Roser o de la dansa dels Emprius. Rera del Bonic i la Bonica, els seguien altres dos donzells coneguts pel Brut i la Bruta.\nAquests corrien i saltaven pels carrers com dos mals esperits, i si ballaven la dansa, ho feien només a tall de mofa; s’entretenien més a empaitar la quitxalla que anava a inquietar-los.\nMentre el Bonic i la Bonica i el Brut i la Bruta seguien la ruta per tota la vila, quatre joves vestits de festa, passaven de dos en dos, a cada banda del carrer, a demanar almoina per la Llordera a la porta de cada casa. Les mestresses solien donar ous, botifarres, peus de porc i d’altres gormanderies per l’estil. La que no donava res sense motiu, era pintada amb una creu de cendra al llindar de la porta. La col·lecta es portava a un altre jove anomenat “la lloca”, que anava segut damunt d’un matxo carregat amb dues portadores, on col·locava amb gran atenció tot el que s’havia recollit.\nA la nit, en mig de gatzara i tabola, es cruspien la menestra recollida. Era el berenar “gras” de dijous llarder. Se celebrava abans d’arribar a la Quaresma, amb la intenció d’exterioritzar les ganes que tenien els fadrins (gent jove) de Torà sortir pels carrers a alegrar els veïns uns quants dies abans que arribés el temps de penitència i recolliments i d’altra banda, el temps de dejunis i abstinències.\nAquesta dansa va quedar paralitzada a l’esclatar la guerra civil espanyola l’any 1936.\nL'any 1990 un grup de joves toranesos va aconseguir la recuperació definitiva de la festa. Una de les primeres coses que es decidí va ser el canvi de data del dijous llarder al cap de setmana anterior al carnaval oficial, així donant el tret de sortida als carnavals.\nTambé es produí un canvi de nom de festa de la Llordera a la festa del Brut i la Bruta utilitzant només el nom de festa de la Llordera com a afegitó. Aquest canvi és produí per donar un to més desenfadat a la festa, tot seguint la tònica dels carnavals moderns.\nAl 1991 es van recuperar els cinc personatges representats per gent del poble. Les comparses ja no tindran l’objectiu de recollir biandes porta a porta. El Bonic i la Bonica seguiran ballant a les diferents places del poble i el Brut i la Bruta faran mofa del seu ball. La Lloca passarà a ser un element simbòlic que seguirà la comitiva dalt del ruc però ja sense la funció de guardar el menjar recol·lectat. També seguiran els nois vestits de gala.\nA partir del 1994 s’introdueixen, a més, els gegants de mans lliures a la festa amb la creació del Brut. A aquest primer gegant el seguiran la Bruta (1995), el Bonic (1996), la Bonica (1997), el Brau Constantí (1998) com a símbol del poble, el Sargentet (2002) i el Brutet (2012).\nLlegit 80 vegades\tDarrera modificació el Dilluns, 29 Gener 2018 16:32\nMés en aquesta categoria: « Francesc Sabanés, alcalde de Ribera d'Ondara, pren possessió com a nou diputat provincial\tL'Ajuntament de Torrefeta i Florejacs s’adhereix a l’Associació d’Amics de la Popa »\n18-10-2012 Llegit:1934 Altres poblacions de la Segarra\n31-01-2013 Llegit:1848 Altres poblacions de la Segarra\n08-04-2013 Llegit:1798 Altres poblacions de la Segarra\n26-09-2012 Llegit:1630 Altres poblacions de la Segarra\n29-04-2013 Llegit:1570 Altres poblacions de la Segarra\n24-05-2013 Llegit:1395 Altres poblacions de la Segarra


Espot afirma que si s'allarguen els ERTOs "no podrem ser tan generosos" a l'hora de concedir-los | BonDia Diari digital d'Andorra.\nEl cap de Govern, Xavier Espot, ha tornat a insistir aquest matí que no es descartar allargar els ERTOs més enllà del 31 de desembre. Ara bé, ha deixat clar que si finalment es dona aquest escenari "no podrem ser tan generosos perquè costen molts diners i ho paguem entre tots". En una entrevista al programa Ara i aquí ha tornat a explicar que cal distingir els diversos casos. "No podem donar el mateix tractament a un bar o un loc que vol estar obert i no pot com a conseqüència d'una decisió dels Govern, que a altres que poden estar oberts i treballar i han decidit romandre tancats", ha manifestat, afegint que si es prorroga aquesta eina, en el cas que hi hagi negocis oberts amb una reducció de l'activitat que s'hi vulgui acollir "haurem d'establir paràmetres molt concrets i amb molta seguretat jurídica".\nEspot ha admès que el criteri actual és molt ampli. "La llei parla d'una reducció significativa de la xifra de negoci i això dona peu a cert marge de maniobra i a certa generositat a l'hora d'interpretar-ho", ha indicat, admetent que "en aquesta segona etpa no podrem ser tan generosos" i si l'aplicació de la mesura va vinculada a la reducció de la xifra de negoci "haurà de ser una reducció quantificada i realment substancial".\nEl cap de l'executiu ha sigut clar: "no podem premiar a qui no contribueix a la reactivació de l'activitat econòmica". Per tant, un cop un negoci fa el pas d'obrir, "caldrà mirar la reducció dela xifra de negoci si justifica l'aplicació d'un ERTO". I ha reiterat: "Ara el criteri és molt generós, però a partir de l'any que ve haurà de ser-ho menys perquè ens costa molts diners". Fins ara ja s'han invertit 20 milions d'euros per fer front a suspensions temporals de contracte i reduccions de joranda. "Són moltissims diners i aquests diners els haurem de pagar entre tots perquè les finances públiques no es nodreixen dels aires del cel", ha sentenciat.\nAjudes als bars\nEspot també ha reconegut que els ERTOs i els crèdits són "són dues palanques que no són suficients" per als bars que s'han vist afectats per les noves mesures adoptades per frenar els contagis i per tant, "calen més ajudes". Tal com va explicar ahir a la tarda s'està treballant per poder introduir algun altre sistema per via reglamentària a través d'un decret. El cap de Govern ha recordat, per exemple, l'exempció de pagament dels lloguers que es va aplicar a l'inici de la pandèmia als locals que estaven tancats o la reducció d'aquesta quota. "Ara hauríem de buscar alguna fórmula que sense perjudicar els propietaris, que ja es van sacrificar en el seu moment, puguem ajudar a pagar el lloguer o altres tipus d'ajudes".\nLa previsió és que aquesta setmana es pugui tenir una proposta damunt la taula i que es puguin concretar abans d'acabar el mes.


La Comunitat Valenciana, entre les regions d'Europa amb més contractació a través d'ETT - À Punt\nLa Comunitat Valenciana, entre les regions d'Europa amb més contractació a través d'ETT\nEurostat indica que un 5,1% dels contractes formalitzats l'any 2019 es van fer a través d'una empresa de treball temporal.\nTreballadors del sector serveis en una imatge d'arxiu\n18 de maig 2020 - 16:47\nTres zones d'Espanya, entre elles la Comunitat Valenciana, van tindre el 2019 un 5,1% dels treballadors contractats a través d'una empresa de treball temporal (ETT), fet que les situa com les terceres a la Unió Europea (UE) amb una major quota, segons Eurostat. Aquesta xifra dobla àmpliament la mitjana europea, que el 2019 es va situar en el 2,1 % dels empleats.\nAquestes comunitats autònomes a Espanya, agrupades en tres zones, són Galícia, Astúries, Cantàbria, el País Basc, La Rioja, Aragó, Catalunya, la Comunitat Valenciana i les Balears, segons un comunicat que ha emés l'oficina d'estadística comunitària.\nLa llista europea de contractació temporal l'encapçala el nord d'Holanda –a les províncies de Groningen, Frísia i Drenthe–, amb un 6,6%. En segon lloc se situa la regió de Bremen, a Alemanya, amb un 5,3%, i després les tres zones espanyoles esmentades.


La invisibilitat d’un col·lectiu de 7000 treballadores del Departament d’Educació de la Generalitat de Catalunya | LABORALS ENSENYAMENT\nDes de la UGT estem farts de recollir queixes dels treballadors i treballadores del departament d’Educació, que són personal laboral d’administració i serveis i personal de suport educatiu i sembla que mai hagin existit.\nNo es parla d’ells i no es visibilitzen mai ni a cap mitjà de comunicació, ni a reunions als diferents organismes del Departament d’Educació.\nSón tècniques d’educació infantil (TEI), Educadores d’educació especial (EEE), Tècnics d’integració social (TIS), Auxiliars d’ (AEE), Administratives, Fisioterapeutes (FIS), Educadores de Llars (EDU) així com tot el personal treballador d’una llar d’infants (cuineres, netejadores, oficials de manteniment).\nGràcies a aquests professionals els centres educatius s’han pogut obrir durant aquests dos cursos afectats per la COVID.\nPel que fa al personal de suport educatiu, parlarem ara de la seva funció dins de l’escola actualment. En una situació excepcional de pandèmia aquests professionals han treballat com el que més amb els seus companys/es per tirar endavant una escola confinada, acompanyant a les famílies dels alumnes que atenen, i aquest curs quan la COVID ha obligat els grups a confinar-se.\n“En el confinament no hi ha hagut distincions mestres/educadores, la feina ha caigut per a totes”. Ens diu una companya EEE. Aquests professionals tècnics han participat en les videotrucades per fer el seguiment d’una programació adaptada a temps, adaptant-les a les tipologies d’alumnat que atenen en la normalitat, als alumnes d’educació especial igual que als alumnes que atenen els/les Tècniques d’integració social.\nFent els seguiments amb les famílies i detectant vulnerabilitats. Les TEI i AEE creant activitats i reinventant-se amb molta imaginació pels més petits de l’escola les primeres i per l’alumnat amb diversitat funcional, les segones.\nS’han hagut de formar i adaptar a les noves tecnologies utilitzant el seu material informàtic. Tots i totes han fet el seguiment del retorn i avaluació de les feines al costat dels mestres, coordinacions amb agents externs i han entrat a casa de les famílies, cosa que no ha estat fàcil.\nTot això, sense abandonar les coordinacions amb els companys i companyes del centre i la direcció mitjançant cicles, nivells i claustres.\nSense abandonar tampoc la formació. “La nostra feina ha estat d’escàndol, no només un suport o un acompanyament”, paraules recollides d’una companya. No s’ha pogut tenir en compte les necessitats personals ni familiars dels mestres ni d’ aquest personal de suport educatiu perquè el que s’ha respectat ha estat la disponibilitat horària de les famílies a l’hora de connectar-se, incloent-hi fins i tot els caps de setmana.\nÉs per tot això que la UGT reclama el reconeixement públic del personal laboral d’atenció educativa per la feina realitzada en tota aquesta situació que ha portat la COVID-19 a una escola en línia gens fàcil de gestionar, tant pels docents com per aquest personal d’atenció educativa que han treballat, voluntàriament, segons les instruccions rebudes pel mateix Departament d’Educació.\nDemanem al Conseller Josep González Cambray i a totes les direccions generals del Departament d’Educació, que agraeixin al personal laboral de suport educatiu en la mateixa mesura que ho ha fet amb els docents, la seva feina i dedicació en aquesta pandèmia, que en cap cas ha estat fàcil.\nTanmateix agrairíem que en cas dirigir-se o adreçar-se a aquest personal, treballadores i treballadors que formem part del Departament que vostè dirigeix, ho faci com a professionals de l’educació. Utilitzant així un terme inclusiu en la comunitat educativa on encabiria docents i personal de suport i atenció educativa.\nQuan vostè només s’adreça i agraeix la feina feta durant aquests dos cursos al col·lectiu de docents, ens està excloent a tots nosaltres, professionals que formem part del sistema educatiu.


JxCat de Girona proposa arribar al 60% de recollida selectiva de residus - Diari de Girona\nJxCat de Girona proposa arribar al 60% de recollida selectiva de residus\nLa formació considera la sostenibilitat com un dels objectius estratègics del programa electoral\nJxCat de Girona proposa arribar al 60% de recollida selectiva de residus Diari de Girona\nJunts per Catalunya (JxCat)-Girona va informar ahir a través d'un comunicat que aposta per un model de ciutat que vetlli pel medi ambient i que tingui la sostenibilitat com un dels objectius estratègics. Segons la formació, l'Ajuntament de Girona «ha aconseguit superar el 50% de recollida selectiva, i s'ha convertit en la ciutat de més de 50.000 habitants del país que millor gestiona els residus separadament». Per l'actual alcaldessa i cap de llista a Girona, Marta Madrenas, «fins ara hem instaurat el porta a porta o els contenidors intel·ligents als barris, i anirem implementant aquests sistemes per aconseguir superar el 60% de recollida selectiva, que és l'objectiu que ens proposem de cara al proper mandat».\nMadrenas va recordar ahir que el Govern ha redactat el Pla d'Acció per al Clima i l'Energia Sostenible, i va subratllar que, «en els darrers cinc anys, hem reduït a gairebé la meitat les emissions de gasos amb efecte hivernacle als equipaments municipals, gràcies a la millora de la gestió i a l'aposta per una comercialitzadora d'energia certificada 100% verda». Pel que fa a la gestió dels espais naturals de la ciutat, el partit es compromet a desenvolupar el Projecte Vora, la iniciativa que connectarà els espais verds i fluvials que envolten la ciutat amb els barris, apropant la natura a la ciutadania. Finalment, Madrenas també va fer valdre el Pacte del Ter, signat entre el món local i la Generalitat per tal de garantir el retorn del cabal del riu.\nD'altra banda, Madrenas va respondre ahir a les acusacions de l'alcaldable del PSC a Girona, Sílvia Paneque, «qui la va acusar de radical i excloent», segons el partit. L'alcaldessa va exposar que «és cert, som l'antítesi als qui van aprovar el 155. Vam defensar les urnes i el país, i som els qui hem garantit la cohesió social durant els anys de crisi i durant els embats de l'Estat al país i a la ciutat».


No més cervesa calenta, refresca les teues llandes en 30 segons\nChill it endolla com qualsevol altre electrodomèstic, no porta gel i consumeix molta menys energia que una nevera, aconseguint un 60% d'estalvi energètic\ndilluns, 17 de maig 2021 - 09:21h\nTindre cervesa freda a l'instant. El somni de qualsevol cerveser està una mica més a prop gràcies al treball de cinc estudiants argentins, que han desenvolupat Chill it, un microones que refreda llandes en tot just 30 segons.\nLa idea va sorgir fa cinc anys en la universitat del Centre d'Estudis Macroeconòmics de l'Argentina (CEMA), on els estudiants d'Administració d'Empreses Marcos Condomí, Nicolas Kolliker i Santiago Schmidt, van presentar el projecte en un treball pràctic sobre innovació, incloent-hi el model de negocis. L'acolliment va ser tan bon que van ser els propis professors els que els van instar a desenvolupar el disseny a través de la seua pròpia empresa.\nDesprés de diversos fracassos pràctics, l'èxit en el mètode va arribar amb la incorporació a l'equip de Luciano Cismondi i Pablo Di Lorenzo, estudiants d'enginyeria electrònica. Amb ells van aconseguir transformar una idea que es perfilava irrealitzable en una màquina que actualment funciona.\nEncara que no s'ha revelat la fórmula, se sap que l'aparell s'endolla com qualsevol altre electrodomèstic, no porta gel i consumeix molta menys energia que una nevera, aconseguint un 60% d'estalvi energètic.\nAmb Chill it l'empresa busca plantejar un canvi de paradigma. «Volem convéncer a les empreses que poden tindre tot el seu estoc calent i refredar-lo en 30 segons mentre el client paga», expliquen des de l'organització.\nEls joves es troben negociant amb diverses empreses de begudes, que ja han mostrat el seu interés a adquirir la llicència. El seu objectiu és aconseguir que alguna signatura tecnològica amb capacitat industrial vulga produir estes màquines a gran escala, la qual cosa els permetria rebre dividends per cada patent, conservant a les seues mans el capital tecnològic amb la idea de ser els seus propis fabricadors en el futur.\nA més del prototip oficial han dissenyat un model per a la llar, més xicotet, i un altre portàtil, per a portar en vehicles o food tracks.\n"La Diputació d'Alacant organitza tres webinar per a informar del Brexit" "Platón presenta nou disc: 'Aprendiendo a vivir'"


La creadora de Firefox deixa Sillicon Valley per Barcelona | NacióDigital\nLa creadora de Firefox deixa Sillicon Valley per Barcelona\nPer la bona situació geogràfica -"al cor d'Europa"- i per la capitalitat mundial del mòbil\nper Bernat Ferrer, 13 de juliol de 2012 a les 13:30 |\nMitchell Baker, al MWC de l'any passat. Foto: Flickr / Mozilla in Europe.\nL'executiva en cap de la Corporació Mozilla i creadora de Firefox, Mitchell Baker, ha anunciat al seu blog que al setembre abandonarà Silicon Valley per anar a viure, durant un any, a Barcelona, perquè es troba "al cor d'Europa i perquè és molt més a prop del Pròxim Orient i l'Àfrica, i no és gaire més lluny de la costa est d'Amèrica Llatina que Califòrnia". Llicenciada en dret, coordina tant els assumptes comercials com polítics de la Fundació Mozilla. El 2005 la revista Time la va incloure entre les 100 personalitats més influents del món, i la Internet Society l'ha inclòs, enguany, en l'anomenada Internet Hall of Fame.\n"És un canvi de la geografia, no de compromís amb Mozilla", assegura Baker, que explica que, amb el canvi, també podrà "enfortir la capacitat dels líders locals per esdevenir líders regionals i mundials en Mozilla".\nA banda de la bona situació geogràfica de Barcelona, el fet que Baker hagi triat la capital catalana també pot tenir relació amb el desenvolupament del sistema operatiu per a mòbils Firefox OS, presentat al febrer al Mobile World Congress (MWC) de Barcelona, apunta des de Mozilla.cat Toni Hermoso. Entre les companyies que donen suport a aquest nou sistema operatiu, hi ha Deutsche Telekom, Etisalat, Smart, Sprint, Telefónica, Telecom Italia i Telenor.\nEn aquest sentit, la pròpia Baker apunta, sense donar més detalls: "Estaré involucrada en els nostres productes estrella, perquè són la clau per a assolir la nostra missió."\nTambé reconeix que no parla espanyol, "motiu pel qua, sens dubte, passaré força temps descol·locada i tractant d'esbrinar com funcionen les coses més bàsiques".\nBaker, a banda d'assistir al MWC de l'any passat, també va visitar Barcelona a l'abril per assistir a la presentació del Mozilla 4 al Wikilounge, una trobada organitzada per Mozilla.cat amb el suport de la UOC.\nEconomia, Firefox, Mobile World Congress, MWC\nem sembla bé, però...\nPer Anònim el 14 de juliol de 2012 a les 01:41\n...ja sap que Espanya no ens deixa tenir vols transoceànics???\nPer Tomppa el 14 de juliol de 2012 a les 01:13\nCor de res ... potser un lloc ideal per prostibuls i imbècilitats però no gaire cosa més.\nNo mentiu sobre el què no sabeu, espanyolots\nPer Anònim el 13 de juliol de 2012 a les 20:19\nAnònim sonat, tinc companys universitaris que han fet UN únic curs a fora (Itàlia, Alemanya, etc) i han après la llengua del país a on anaven... a quants Erasmus coneixes tu, pallasso? Torna al teu cau de Ciudadanos a dir bestieses d'espanyolot provincià. La teva demagògia no s'aguanta per enlloc (i a França ja t'haurien fotut al mateix lloc si qüestionessis la seva llengua). La teva llengua és la espanyola, no ens vinguis amb romanços que se't veu el llautó filo-franquista per tot arreu. O això, o no has sortit mai del teu poble i no saps ni què dius.\npodeu raonar-me perquè no?\nPer Anònim el 13 de juliol de 2012 a les 19:14\nLa Sra aquesta ja se'n donarà compte ben aviat de quina és la llengua franca, quan entri en un restaurant,vagi a fer el cafè,a comprar... Perquè negueu la realitat? Sinó ens agrada hem de canviar-la.Però negar la realitat el que fa és que no hi hagi cap canvi. Bilinguisme català-espanyol és una autèntica barbaritat perquè implica la substitució linguistica de la més feble. Bilinguisme català-anglès i TAMBÉ una línea castellà-anglès,implica que el català es normalitza per sempre més. De veritat us penseu que si els pares tenen llibertat per escollir bilinguisme, a l'Hospitalet escolliran diferent que a Berga? Por a la llibertat és el que teniu i -sobretot- pànic perquè no us creieu que Catalunya sigui una nació. Jo sí que m'ho crec i sé perfectament que el 90% dels pares de Santa Coloma de Gramanet o de Sant Adrià del Besós escollirien la línia català-anglès!!!\nracionalitat contra fantasies\nPer Anònim el 13 de juliol de 2012 a les 19:06\nNo sóc un troll. Sóc independentista,i deixo claríssim que la normalització del català passa de manera claríssima per no tenir l'obligació ni l'ensenyament del castellà. Us podeu fotre les palles mentals que vulgueu,però si a Barcelona és obligat saber el castellà (imposició constitucional espanyola),a les escoles s'ensenya el castellà,i el "mercat" de l'oci i la comunicació és en castellà de manera aclaparadora, i el català no és obligatori com el castellà, ja podeu plorar i cridar ximpleries que la REALITAT és que el castellà fa el paper de llengua franca. Agradi o no agradi és així. Jo m'he limitat a proposar que a la propera generació sigui l'anglès la llengua franca a través de la llibertat. En resum: aquesta senyora de Firefox no aprendrà català igual que no es coneix ni 1 sol català que aprengui holandès a Amsterdam si hi va viure per un anyet.... Si en coneixeu algun,doneu noms i cognoms que li farem un homenatge nacional.\nAnònim 14:54 = TROLL\nPer Troll detector el 13 de juliol de 2012 a les 16:35\nLa lleguna franca és l'anglès i no pas l'espanyol. Que Holanda en el passat i actualment Catalunya siguin territoris dominats per Espanya no fa l'espanyol llengua franca. Saps en quin idioma es parla a les empreses d'IT, saps en quin idioma s'empra amb els qui no saben català? L'ANGLÈS.\nPer Anònim el 13 de juliol de 2012 a les 14:54\nNo es coneix cap català que vagi a viure a Amsterdam per 1 any i aprengui neerlandès. Amb això vull dir que la realitat és que la llengua "franca" a Catalunya és el castellà. Sinó agrada el que s'ha de fer és convertir l'anglès de llengua franca i no pas el ridícul mundial del que volen que sigui el català.A Noruega,a Holanda,a Suècia,a Dinamarca,a Eslovenia,a Lituània...la llengua franca és l'anglès i no les seves llengues locals. I si volem la llengua franca que sigui l'anglès enlloc del castellà, el primer que s'ha de fer és defensar la LLIBERTAT i deixar per sempre més que sigui obligatori aprendre i saber el castellà i imposar el català en alguns àmbits. Una escola bilingue en anglès català-anglès i una escola castellà-anglès,on els de la línia catalana no aprenguessin res de castellà,i els de la linia castellana no aprenguessin res de català. I per a ser funcionaris,obligatòriament trilingues a la perfecció... Obviament,a Berga o Hospitalet guanyarien amb llibertat i per golejada l'escola català-anglès i MAI MÉS es presuposaria que un català parla també castellà, amb tot el que representa de normalització a l'etiquetatge,cinema,etc... Perquè tenim por a la llibertat???\nLearn Catalan first, Mitchell\nPer 23 el 13 de juliol de 2012 a les 13:35\nEl què has de fer és aprendre català, la ÚNICA llengua pròpia de Catalunya. De fet, el Firefox sempre ha estat molt respectuós amb la llengua catalana (en sóc usuari des de fa molts anys) i tu, en conseqüència, també ho hauries de ser. A més a més, si et quedes uns anys per aquí tindràs l'enorme privilegi de veure com, després de 300 anys d'espoli i humiliació, la nació catalana trobarà la manera, per fi, de ser UN PAÍS LLIURE. Tant gran i exemplar com ho és el teu FF. "Welcom to Catalonia, Mrs. Baker."


El Suprem condemna La Manada per violació i eleva la condemna a 15 anys de presó\nActualitzat 21/6/2019 15:22:58 CET\nEl Tribunal Suprem ha revocat la sentència de La Manada i ha elevat les condemnes de cinc dels acusats a 15 anys de presó per un delicte continuat de violació, després d'admetre els recursos de la Fiscalia, la víctima i les acusacions populars que exerceixen l'Ajuntament de Pamplona i el Govern de Navarra.\nLa decisió ha estat anunciada després d'una deliberació de més de dues hores, que ha començat tot just després que conclogués la vista pública en la qual els cinc magistrats de la sala han escoltat els arguments de les acusacions i les defenses.\nDesprés d'aquesta deliberació, l'alt tribunal considera que el que va passar durant els Sanfermines del 2016 va ser una agressió sexual i no un abús, que és el delicte pel qual tant l'Audiència Provincial com el Tribunal Superior de Justícia de Navarra (TSJN) havien condemnat a 9 anys de presó José Ángel Prenda, Antonio Manuel Guerrero, Jesús Escudero, Ángel Pozas i Alfonso Jesús Cabezuelo.\nAmb la decisió del Suprem, la sentència contra La Manada ja és ferma, però l'encarregat d'executar les penes haurà de ser el tribunal enjudiciador, això és, l'Audiència Provincial, que citarà previsiblement els condemnats per comunicar-los que hauran d'ingressar a la presó.\nSegueixen tallades dues carreteres d'accés a l'Aeroport de Barcelona\nLa premsa internacional es fa ressò de la sentència del procés i de les protestes a Catalunya\nEl TS diu que les paraules de Lozano sobre el procés van ser "desafortunades"


A FONS VALLES: Govern i oposició negocien les ordenances fiscals de 2017 a Cerdanyola\nGovern i oposició negocien les ordenances fiscals de 2017 a Cerdanyola\nEl govern municipal de Cerdanyola ha donat a conèixer la seva proposta d'ordenances per a l'any 2017. Després d'una primera ronda de contactes amb els grups de l'oposició, des del govern esperen rebre aportacions de la resta de partits amb l'objectiu de consensuar unes ordenances "el més equilibrades i progressives possibles". L'executiu de Carles Escolà assegura que la seva propista reduirà la pressió fiscal del 95% dels habitatges de la ciutat i en el 5% restant l'augment serà per sota de l'1%.\nAquest dijous es farà una audiència pública, a les 19 hores al Museu d'Art de Cerdanyola, per a presentar la proposta d'ordenances a la ciutadania.\nEl govern espera poder rebaixar un 2,5% l'IBI dels immobles als quals se'ls aplica el tipus general. Per aconseguir-ho i tenint en compte la baixada dels valors cadastrals dels béns immobles urbans, el govern proposa pujar el tipus d'urbana i modificar el tipus diferenciat segons l'ús dels béns immobles. Aquest tipus només afectaria el 10% dels béns immobles urbans (magatzems, estacionament, comercial, industrial, oficines, oci i hoteleria) i suposaria un augment del 0,210%.\nEn la Taxa de Residus Domèstics, el govern proposa que aquesta passi de ser lineal a progressiva en funció del valor cadastral de l'immoble, que indica la ubicació i tipologia del mateix. Amb aquesta fórmula, pràcticament la meitat dels habitatges de Cerdanyola (menys de 75.000 euros de valor cadastral) mantindran la quota actual de 60 euros. Els habitatges d'un valor cadastral superior als 75.000 euros veuran incrementada la quota en 5 euros per cada tram establert fins arribar als habitatges d'un valor de més de 500.000 euros que pagaran 165 euros.\nAmb aquest canvi de criteri es pretén cobrir pràcticament el 50% del cost de la recollida d'escombraries.\nLa taxa de residus comercials seguirà calculant-se en funció del grup classificatori d'activitats segons els residus que generen i es modificaran els coeficients en funció dels metres quadrats de l'activitat.\nL'IAE, que a Cerdanyola del Vallès el paguen les empreses amb una facturació anual de més d'1 milió d'euros, es pretén reduir la diferència entre els coeficients que s'apliquen a les categories augmentat, principalment, els tipus de les categories més baixes per intentar equiparar-les. L'IAE a Cerdanyola seguirà sent el més baix de la comarca.\nEn la Plusvàlua es vol modificar el % que s'aplica segons els anys de propietat i aniria del 3% per als increments de valor generats en un període de temps fins a 20 anys fins el 3,3% per als increments de valor generats en un període de temps comprès entre un i cinc anys. D'aquesta forma, segons el govern local, aquest impost seria més equilibrat.\nD'altra banda, el govern vol prorrogar durant el 2017 la suspensió de les emissions de les liquidacions de l'IIVTNU (Impost sobre l'increment dels terrenys de naturalesa urbana) en els casos de desnonament.\nEn l'Impost de Vehicles de Tracció Mecànica la proposta del govern és incloure bonificacions als vehicles elèctrics i híbrids i eliminar la bonificació del 100% en els vehicles històrics o de més de 25 anys.\nDaniel Mallén, regidor de Serveis Econòmics, destaca que l'objectiu de la proposta és mantenir el nivell de recaptació per a poder seguir oferint uns serveis de qualitat per part de l'Ajuntament. I afegeix que la proposta que es fa des del govern és "d'equerres i justa".\nL'alcalde, Carles Escolà, coincideix amb el regidor de Serveis Econòmica, i destaca que des del govern "volem seguir treballant per una fiscalitat més progressiva reequilibrant la càrrega fiscal a que té més possibilitats". Escolà avança que "no hi haurà d'haver cap problema en aprovar les ordenances de forma inicial doncs segueixen la línia de les actuals".\nContxi Haro, portaveu del grup de Compromís per Cerdanyola, defineix la proposta com "la més justa i progressista que s'ha presentat mai". D'altra banda, Helena Solà, portaveu d'Esquerra Republicana de Catalunya, es refereix a la taxa de residus i considera que "s'ha de seguir treballant per a aconseguir que aquest impost acabi repercutint en els habitatges que no reciclen i bonificar els que si que ho fan".


La pedra eixida de la mà, no se sap on va – Fes Ta Festa – La cultura popular a la ràdio i a internet\n11 gener 2019Dites i refranys\nTambé diem que La paraula eixida de la boca, no pot tornar enrere, o Paraula i pedra solta jamai tenen revolta, o La paraula vola, amb el sentit que el qui llança pedres o altres projectils no pot estar segur si faran mal o no i aquest acte ja no té volta enrere. Ens adverteix que no es poden dir coses de persones, si no se sap ben cert que són vertaderes. Paraula de boca, pedrada de fona.\nHem de ser responsables de tot allò que diem, per tal que mai alguna cosa que hàgim dit es pugui tornar en contra nostra. I no hi cap el penediment quan s’ha llançat un insult o una injúria.\nEn un altre ordre de coses, el refranyer també diu que les paraules són com les cireres: en vols treure una i n’ix un bolic. Anem en compte doncs, que no ens haguem de menjar les nostres paraules o ens quedem sense paraules.


Un guardó que s’ha decidit en un 70% pel vot de la ciutadania, i en un 30% per la valoració d’un comitè d’experts i crítics gastronòmics. Mengxin és la primera dona que aconsegueix aquest premi. A finals d’octubre van començar les votacions populars a través d’un formulari web al portal del diari La Vanguardia, on Mengxin es disputava el premi amb els xefs Isaac Monzó (Cal Trunfó, Les Torres d’Oristà), Sergi Ortiz (L’Antic Forn, Cervera), David Rustarazo (Nairod, Barcelona) i Pere Venturós (Terra, Berga).\nFinalment la cuinera igualadina ha estat la guanyadora del prestigiós concurs del Fòrum Gastronòmic, un dels esdeveniments més rellevants pel sector de la cuina al país. En el darrer any, la xef Zhou Mengxin ha destacat per la seva participació al certamen internacional de joves cuiners San Pellegrino Young Chef, classificant-se entre els 10 cuiners finalistes de la regió Ibèrica i Mediterrània i obtenint el premi San Pellegrino a la Responsabilitat Social.\nD’altra banda, el restaurant Somiatruites, sota la direcció a cuina dels xef David Andrés i Zhou Mengxin, ha revalidat el distintiu Bib Gourmand de Michelin, que distingeix els restaurants que ofereixen una cuina d’altra qualitat a preus assequibles.


HOPI 8: EL NEN CRISPETA. BADAL, JOSEP LLUÍS. Libro en papel. 9788424660833 La caixa d'eines\nA l'Internat Sharlok Home ha arribat un nen molt especial. Li encanten les matemàtiques, és molt observador i no pot evitar comptar tot el que veu. És tan tímid que quan li diuen alguna cosa obre els ulls, es queda immòbil i explota com una crispeta... «PLOP!»\nHopi i els seus amics, d'amagat, han format una banda de música. Però quan el Professor Salami els descobreix, han de sortir volant... amb la Petruixka, esclar! Van a parar a una petita illa del Mediterrani on es fan amics d'un gosset nàufrag, el petit Blues. Troben també una misteriosa vella que té una òliba, i un gegant amb un ull tapat que segresta nens. Tota una odiss...


Aladdin | Temas de Actualidad | Onda Cero Radio\nLO ACUSAN DE RACISMO\nUna setmana més en Pablo Mérida ens ajuda a repassar l'actualitat cinematogràfica. Aquesta setmana destaquen l'adaptació a personatges reals d'"Aladdin", "El hijo" i "La viuda" com a propostes pel cap de setmana.\nLa Brúixola 24/05/2019\nAvui hem dedicat el programa a Aladdín, que s'estrena aquest divendres als cinemes, ara amb personatges de carn i ossos. I hem preguntat a l'audiència: Quins tres desitjos demanaries al geni de la llàntia? Ha vingut a berenar amb nosaltres el director de teatre Ivan Morales, que està al capdavant de l'obra 'La partida d'escacs', al Romea de Barcelona. Tot això en el darrer dia de la campanya per a les eleccions municipals i europees d'aquest diumenge. N'hem parlat amb un politòleg.\nLa versió 'millenial' d'Aladdin, arriba a Barcelona\nAvui ens ha visitat per a berenar amb nosaltres la cantant Nerea Rodríguez, amb qui hem parlat del musical 'Aladdin, #ThePopMusical', que es començarà a representar el proper 31 de març al Teatre Condal de Barcelona. És una versió actualitzada de la història del geni de la llàntia, que compta amb elements d'avui en dia, com les noves tecnologies i les xarxes socials.\nLa Brúixola 04/03/2019\nAvui hem obert aquesta setmana de la dona preguntant a les persones que ens escolten per aquelles dones que han marcat la seva vida. Ha vingut a berenar amb nosaltres la Nerea Rodríguez, que presenta el musical 'Aladdin, #ThePopMusical', que estarà al Teatre Condal de Barcelona. Precisament de teatre n'hem parlat amb l'Adriana Díaz, que com cada dilluns ens ha portat l'actualitat de les taules. Avui hem anat fins al TNC. Amb Marc Navarro hem repassat l'actualitat de la jornada.\nNuevo tráiler de Aladdín con Will Smith como Genio\nDisney ha sacado a la luz el nuevo tráiler de la nueva 'Aladdín' en el que hemos visto las primeras imágenes de Will Smith caracterizado de Genio.


Declaració Institucional sobre la pobresa energètica - Ajuntament de Mataró\nS'aprova a la Junta de Portaveus la Declaració Institucional per fer front al deute pels impagament...\nXesco Gomar, portaveu del Grup Municipal Socialista, ha explicat als mitjans la Declaració Institucional conjunta aprovada per PSC, ERC, Junts per Mataró i En Comú Podem i amb l'abstenció de Ciutadans per fer front al deute pels impagaments de famílies vulnerables de les factures energètiques a Endesa.\nAmb aquesta declaració institucional no volem treure rèdit polític, però hem de prendre posició sobre un tema que no podem acceptar de cap manera com a municipalistes i com a socialistes.\nÉs inacceptable que una gran empresa, amb beneficis multimilionaris, reclami als ajuntaments el suposat deute, el qual no està documentat, d'unes famílies en situació de vulnerabilitat i que viuen al límit.\nÉs inacceptable el to fet servir per l'empresa, un to exigent i intimidatori, en la carta enviada als Ajuntaments. I és inacceptable l'amenaça de tallar el subministrament a aquestes famílies.\nEl món local no ho hem acceptat i hem mogut peça:\nDemanem la retirada dels requeriments d'Endesa.\nDemanem que la Generalitat entomi el tema.\nMostrem la nostra disponibilitat al diàleg.\nI sobretot volem protegir a aquestes famílies vulnerables, és la nostra obligació.\nDes del Grup Municipal Socialista estarem vigilants per tal que l'empresa subministradora no executi les seves amenaces tallant l'electricitat a les famílies afectades.


Més de mil empresaris responen sobre la independència els tres primers dies de la consulta\nSi la participació en el primer sondatge és alta, la Cambra de Comerç es proposa de fer una enquesta sobre la resposta a la sentència\nMés d’un miler d’empresaris i autònoms han respost en tres dies a la consulta sobre les conseqüències econòmiques de la independència de Catalunya que va engegar la Cambra de Comerç de Barcelona divendres, segons que ha explicat la institució.\nJa han participat 1200 (doble q ahir) empreses i autònoms a la consulta pilot d @cambrabcn\nRecordeu q votar és molt fàcil, només cal el certificat digital el 1r cop i després ja podreu demanar usuari i contrassenya x votar des d qualsevol terminal. L’opinió empresarial és clau! https://t.co/1g69UJiAOt\n— Joan Canadell (@jcanadellb) October 9, 2019\nEl nou sistema de consultes és una decisió de la nova direcció, encapçalada per Joan Canadell, que va assegurar que sospesava de demanar als associats sobre la resposta a la sentència si la participació en la primera pregunta és alta. La primera consulta s’ha fet copiant una enquesta de l’any 2012 que es va fer a una mostra representativa de vuit-cents empresaris. En un missatge a les xarxes socials, Canadell ha celebrat que la consulta hagi superat la participació recollida a l’enquesta del 2012.\n‘Més participació, més bona representativitat de l’empresari dins la cambra’, ha dit abans d’apel·lar al vot dels empresaris i autònoms. La consulta sobre l’impacte econòmic d’un estat propi dins la UE s’haurà preparat en un període que pot variar entre quinze dies i un mes. El procés és obert a tots els empresaris de la demarcació de Barcelona, uns 380.000, i tots els de Catalunya que ho vulguin.


Calella segueix els criteris d’ITA i el segell Infoparticipa en les polítiques de transparència | Ràdio Calella Televisió\nCalella segueix els criteris d’ITA i el segell Infoparticipa en les polítiques de transparència\nLorena Sánchez durant la presentació de la nova web de l'Ajuntament, arxiu\nL’Ajuntament de Calella no posa en dubte el rigor, la professionalitat i la feina de Xut Consulting, la consultora que ha elaborat un estudi sobre la transparència dels webs municipals de Catalunya i en el qual es constata que el de Calella te marge de millora en alguns aspectes.\nLa regidora de Comunicació i Noves Tecnologies, Lorena Sánchez, ha reconegut que tot sempre es pot millorar però matisa que els indicadors que fa servir Xut Consulting no estan homologats. En el cas de l’Ajuntament de Calella, aquest es regeix pels paràmetres d’ ITA, Transparència Internacional Espanya, una organització no governamental que només avalua els 110 municipis més grans d’Espanya i a la qual l’Ajuntament de Calella va demanar expressament sotmetre’s a la seva auditoria. Actualment compleix amb 64 dels 80 indicadors. Sánchez també recorda l’altre indicador sobre transparència, el segell Infoparticipa, de la Generalitat i la UAB que avalua la transparència dels webs municipals. En aquest cas, Calella assoleix el 98 per cent dels indicadors: “Han posat uns indicadors que no estan homologats. Cada empresa pot posar els que vulgui que estan bé però nosaltres no ens regim per aquests. Ens regim per òrgans oficials com la ITA que només avalua els 110 ajuntaments més grans d’Espanya i nosaltres vam demanar expressament que ens avaluéssim i complim 64 sobre 80 indicadors que complim. I també amb el segell Infoparticipa, de la Generalitat i la UAB. En aquest cas complim el 98 per cent dels paràmetres”.\nLorena Sánchez també ha volgut destacar que un cop van rebre al consistori les conclusions de l’estudi, Xut Consulting els va oferir els seus serveis.\nLa regidora de Noves Tecnologies recorda que tot just fa un mes que ha entrat en vigor la Llei Catalana sobre Transparència. Una llei que Sánchez qualifica de molt ambiciosa i sobre la qual ja hi estan treballant: “És una llei que compartim, és tremendament ambiciosa, treballarem de valent per complir-la i hi estem treballant. És el que deia que tot es pot millorar, i faig autocrítica, però també s’ha de valorar la feina que estem fent”.\nEn referència a la nova Llei Catalana sobre Transparència, Lorena Sánchez ha explicat que els ajuntaments hauran de passar informació a una plataforma creada per la Generalitat per tal de certificar el compliment de la llei.\nSegüent El Carnaval inaugura la peça del mes al Museu del Turisme\nAnterior El CB Calella FMV ja prepara el partit contra el Silenc\nL’Ajuntament contractarà cinc joves inscrits al programa de Garantia Juvenil


IB3N | Santa Eulària disposarà a partir de setembre d'oficina pròpia del SOIB\nIB3 Notícies > eivissa > Santa Eulària disposarà a partir de setembre d’oficina pròpia del SOIB\nSanta Eulària disposarà a partir de setembre d’oficina pròpia del SOIB\nS'oferirà un servei personalitzat d'orientació laboral i un altre d'intermediació per a la gestió d'ofertes de feina\nSanta Eulària des Riu disposarà a partir de setembre de la seva pròpia oficina del SOIB. La intenció és que en aquest local es puguin fer registres d’altes i baixes de demandants d’ocupació. També s’oferirà un servei personalitzat d’orientació laboral i un altre d’intermediació per a la gestió d’ofertes de feina. És un projecte executat per l’Ajuntament amb la col·laboració del Govern, que aporta una subvenció per habilitar el local. El pressupost és de devers 132 mil euros.


Presos d'ETA anuncien vagues de fam i tancades pel 2010 i l'expulsió de cinc dels seus membres\nEl col·lectiu de presos d'ETA EPPK, que agrupa més 700 reclusos, ha anunciat al diari "Gara" que a partir de la setmana que ve faran vagues de fam en protesta per la política penitenciària de França i Espanya. Aquest col·lectiu, que agrupa més de 700 presos, demana l'alliberament immediat dels membres que han complert la condemna, dels que estan en període d'accedir a la llibertat condicional, i dels que tenen malalties greus. Volen, a més, que se'ls reagrupi. També ha anunciat l'expulsió de cinc dels seus membres, entre els quals l'històric Valentín Lasarte.\n04/01/2010 - 13.02 Actualitzat 05/01/2010 - 07.26\nImatge d'arxiu d'un segell d'ETA amb una representació d'un dels seus membres\nAquests presos d'ETA han anunciat en un escrit al diari "Gara" que durant el 2010 faran diverses accions en contra de la política penitenciària d'Espanya i França. Aquest col·lectiu, que agrupa més de 700 presos, demana l'alliberament immediat dels membres que han complert la condemna, dels que estan en període d'accedir a la llibertat condicional i dels que tenen malalties greus. Volen, a més, que se'ls reagrupi.\nPer pressionar els governs francès i espanyol, el col·lectiu de presos d'ETA EPPK està disposat a convocar vagues de fam a partir de dilluns, entre altres accions. En la mateixa nota al rotatiu basc "Gara", informa que han expulsat cinc presos, entre ells l'històric Valentín Lasarte, per haver-se saltat la disciplina i la protecció del col·lectiu.\nCinc membres expulsats\nLa mesura ha destapat també les fortes tensions entre els presos d'ETA. En el mateix comunicat a "Gara", s'ha informat que cinc interns han estat expulsats del col·lectiu perquè s'han situat fora de la disciplina i del suport al grup. Entre els presos expulsats del col·lectiu hi ha l'històric Valentín Lasarte, responsable de les morts de Gregório Ordóñez i Fernando Mújica.\nLasarte es va desmarcar d'ETA amb la mort de l'empresari Ignacio Uria, i posteriorment es va beneficiar de la política d'acostament de presos del Ministeri de l'Interior, una política qüestionada en cercles nacionalistes bascos que consideren que el govern espanyol l'aprofita per afavorir els presos que se separen de la lluita armada.